Hordaland Kristelig Folkeparti

Hordaland Kristelig Folkeparti var frem til mars 2019 et politisk fylkeslag som også var det eldste fylkeslaget til Kristelig Folkeparti. Kristelig Folkeparti ble dannet på et møte på Bibelskolen i Bergen den 4. september 1933, og ble etter hvert et landsdekkende parti. I 1934 ble også Bergen KrF dannet som partilag. Siden Bergen ble en del av Hordaland fylke i 1972, har Bergen vært et lokallag i Hordaland KrF.

I mars 2019 ble Hordaland KrF slått sammen med Sogn og Fjordane KrF til Vestland Kristelig Folkeparti.

 Historikk (nyere) 
Per 2017 var Pål Kårbø fylkesleder, Jarle Skeidsvoll og Vigdis Anita Gåskjenn var henholdsvis 1. og 2. nestleder, og Sondre Olsen var fylkessekretær. David Pletten Aasgard var leder av Hordaland KrFU.

Hordaland KrF hadde fire representanter i fylkestinget: Pål Kårbø (fylkesvaraordfører), Beate Husa (gruppeleder), Tor André Ljosland og Astrid Aarhus Byrknes.

Knut Arild Hareide var fra 2013 Hordaland KrFs stortingsrepresentant. Partiet hadde i perioden 2015–2019 to ordførere i fylket: Jarle Skeidsvoll i OsterøyHer er Osterøys nye ordfører  - Bygdanytt 14. september 2015, besøkt 11. desember 2016 og Astrid Aarhus Byrknes i LindåsDesse skal styra Lindås  - Strilen. Lest 16. oktober 2015; Byrknes var også ordfører i periodene 2007–2011 og 2011–2015.

 Ledere 
Ledere/formenn i Hordaland KrF:
 1933–193?: Ingebrigt Bjørø
 193?–1945: Anders Vaksdal
 1945–1958: Torstein Kvamme
 1958–1964: Sverre L. Mo
 1964–1967: Halvard Aadland
 1967–1971: Rasmus Skurtveit
 1971–1973: Bjarne Nøttveit
 1973–1978: Svein Alsaker
 1978–1980: Toralv Morlandsstø
 1980–1984: Svein Alsaker
 1984–1986: Arne Mikael Landro
 1986–1990: Yngve Haugstvedt
 1990–1994: Are Ness
 1994–1998: Ingebrigt Sørfonn
 1998–2002: Vilgerd Storset Husa
 2002–2006: Torill Selsvold Nyborg
 2006–2012: Kristian Helland
 2012–2018: Pål Kårbø
 2018–2019: Dag Sele

 Stortingsrepresentanter 
Nils Lavik ble i 1933 valgt inn på Stortinget for Hordaland som KrFs første og da eneste stortingsrepresentant. I 1936 ble både Nils Lavik og Hans Svarstad innvalgt fra Hordaland, og begge ble sittende på Stortinget til 1953. Fra 1953 til 1961 var Torstein Kvamme og Ola Olsen partiets to stortingsrepresentanter for Hordaland.

I 1961 ble Torstein Kvamme gjenvalgt, mens Ola Olsen ble erstattet av Lars Amandus Aasgard. I tillegg fikk partiet valgt inn Oliver Dahl-Goli på en fellesliste med Høyre i Bergen, som var en egen stortingsvalgkrets frem til innlemmelsen i Hordaland i 1972. Også ved valgene i 1965 og 1969 fikk partiet valgt inn to representanter for Hordaland og en for Bergen. I 1965 var det Lars Amandus Aasgard og Sverre L. Mo for Hordaland og Nikolai Molvik for Bergen, i 1969 Sverre L. Mo og Bergfrid Fjose for Hordaland og Asbjørn Haugstvedt for Bergen.

Ved stortingsvalget 1973 var altså Bergen og Hordaland samlet til én stortingsvalgkrets. Hordaland KrF fikk da gjenvalgt representantene Haugstvedt, Fjose og Mo. I 1977 ble Haugstvedt og Mo gjenvalgt, og Fjose ble erstattet av Hans Olav Tungesvik.

I 1981 fikk partiet kun valgt inn to stortingsrepresentanter, Haugstvedt og Tungesvik. Disse to ble i 1985 erstattet av Svein Alsaker og Britt Harkestad, som begge ble gjenvalgt i 1989.
I 1993 ble de erstattet av Are Næss og Anita Apelthun Sæle. I 1997 ble begge disse gjenvalgt, og fikk selskap av en tredje representant, Ingebrigt Sørfonn.

I 2001 ble Sæle og Sørfonn gjenvalgt, mens Næss ble erstattet av Ingmar Ljones. I 2005 fikk partiet kun valgt inn to stortingsrepresentanter for Hordaland, Ingebrigt Sørfonn og Laila Dåvøy, og ved stortingsvalget 2009 ble Dåvøy eneste representant på Stortinget for Hordaland KrF.

Til stortingsvalget 2013 stilte partileder Knut Arild Hareide som 1. kandidat på fylkespartiets liste og ble valgt inn på Stortinget. På henholdsvis 2.- og 3. plass stilte Astrid Aarhus Byrknes og Filip Rygg. Partileder Knut Arild Hareide toppet også stortingslisten til Hordaland KrF ved valget i 2017. Tidligere fylkesordfører i Hordaland, Torill Selsvold Nyborg, hadde 2. plass på stortingslisten.

 Periode  Navn 1934–1936  Nils Lavik 1937–1945  Nils Lavik, Hans Svarstad 1945–1949  Nils Lavik, Hans Svarstad 1949–1953  Nils Lavik, Hans Svarstad 1953–1957  Torstein Kvamme, Ola Olsen 1957–1961  Torstein Kvamme, Ola Olsen 1961–1965  Torstein Kvamme, Lars Amandus Aasgard, Oliver Dahl-Goli 1965–1969  Lars Amandus Aasgard, Sverre L. Mo, Nikolai Molvik 1969–1973  Sverre L. Mo, Bergfrid Fjose, Asbjørn Haugstvedt 1973–1977  Sverre L. Mo, Bergfrid Fjose, Asbjørn Haugstvedt 1977–1981  Sverre L. Mo, Asbjørn Haugstvedt, Hans Olav Tungesvik 1981–1985  Asbjørn Haugstvedt, Hans Olav Tungesvik 1985–1989  Svein Alsaker, Britt Harkestad 1989–1993  Svein Alsaker, Britt Harkestad 1993–1997  Are Næss, Anita Apelthun Sæle 1997–2001  Are Næss, Anita Apelthun Sæle, Ingebrigt Sørfonn 2001–2005  Ingebrigt Sørfonn, Anita Apelthun Sæle, Ingmar Ljones 2005–2009  Ingebrigt Sørfonn, Laila Dåvøy 2009–2013  Laila Dåvøy 2013–2017  Knut Arild Hareide 2017–2021  Knut Arild Hareide 

 Valghistorikk 
Tabellene viser valgresultater for Kristelig Folkeparti i Hordaland fylke etter sammenslåingen med Bergen fylke i 1972.Pollofpolls.no: Valg i Hordaland

Stortingsvalgshistorikk 1973–2017
 År Stemmer Andel Mandater 1973 36 788 18,4 %  1977 38 159 17,8 %  1981 31 241 13,4 %   1985 29 903 12,3 %  1989 29 119 11,5 %  1993 24 120 10,3 %  1997 42 716 17,0 %  2001 39 333 15,6 %  2005 22 982	 8,8 %  2009 19 138 7,1 %  2013 22 114 7,7 %  2017 16 513 5,5 %  Fylkestingsvalgshistorikk 1975–2015
 År Stemmer Andel Mandater 1975 29 686 17,2 %  1979 26 270 14,1 %   1983 25 289 13,1 %  1987 22 263 11,7 %  1991 23 218 11,7 %  1995 24 073 12,7 %  1999 24 832 13,3 %  2003 16 615 8,6 %  2007 17 825 8,6 %  2011 18 029 8,1 %  2015 16 365 7,3 % 

 Referanser 

 Eksterne lenker 
 Hordaland KrFs hjemmeside 

Kategori:Kristelig Folkeparti
Kategori:Politikk i Vestland
Kategori:Politiske partier etablert i 1933